Korokara ni waranikala taara korokara ka so. Waranikala y’a sigi dukɛnɛ na waati min korokara donna so kɔnɔ ka taa dumuni kɛrɛnkɛrɛnnen ninnu ta. Sɔɔni a bɔra nin segi dɔ ye k’o sigi waranikala kɔrɔ. Waranikala kabakoyara. Lenburuba ni namasa ni manje ni mangoro ni tomati ni karɔti ani shu de tun bɛ segi in kɔnɔ. Waranikala ko : Ninnu tɛ dumuni kɛrɛnkɛrɛnnen kɔni ye. Ne bɛ nin yiriden kelenw de sɛnɛ n ka forow kɔnɔ. Korokara y’a jaabi ko nin dumuni ninnu de bɛ farikolo tanga banaw ma. Aw bɛ mun kɛ aw ka yiridenw na ? Yala aw b’u dun wa ?